Vier polisielede vas vir korrupsie | Maroela Media
Die polisielede het glo mense daarvan beskuldig dat hulle die wet oortree, en dan geld geëis om die "oortreders" uit die tronk te hou.(Argieffoto: Bill Oxford/Unsplash)
Vier polisiekonstabels van die Wes-Kaap, almal tussen die ouderdomme van 27 en 37, is in hegtenis geneem. Dit kom ná 'n ondersoek deur die polisie se teenkorrupsie-eenheid, wat die vier verdagtes sedert verlede jaar ondersoek.
Daar word beweer dat die konstabels mense daarvan beskuldig het dat hulle die wet oortree en dan geld van hulle eis om te keer dat die "oortreders" in hegtenis geneem word. Altesaam vyf sulke voorvalle is die afgelope jaar aangemeld.
"Na afloop van 'n deeglike ondersoek is 'n lasbrief vir die vier se inhegtenisneming uitgereik. Die lasbrief is vanoggend by die Harare-polisiestasie uitgereik, waar die vier diens doen," het die Wes-Kaapse polisie in 'n verklaring gesê.
Die vier is agter tralies en sal na verwagting Donderdag in die landdroshof in Khayelitsha verskyn op aanklag van korrupsie, diefstal en roof.
Gggmmmfff en dan kry hulle salaris verhogings ekskuus tog verskoon my. Kom hoedeman wat het jy te sê van jou korrupte mense? Hy gaan seker geskok wees of verbaas soos altyd…
Nog n Mafija in bloe ienieform mooi man. Blou ieniefoerm Mafija moet hulle manne beter oplei ..
37 jaar oud en nog n konstabel, duidelik is hy daar om ander redes.
Ooo lekker kry ek nou. Bly om te sien daar word daadwerklik aandag gee mét positiewe resultate maar die helsems moet géén salarisse óf voordele verder ontvang nie !